แรงขายทำกำไรกด SET ปิดลดช่วงบวกเหลือ 4.71 จุด แนะจับตาผลประชุมโอเปกลดกำลังผลิตคืนนี้
แรงขายทำกำไรกด SET ปิดลดช่วงบวกเหลือ 4.71 จุด แนะจับตาผลประชุมโอเปกลดกำลังผลิตคืนนี้ โดยดัชนีปิดตลาดวันนี้ ที่ระดับ 1,210.48 จุด บวก 4.71 จุด หรือ 0.39% มูลค่าการซื้อขาย 8.36 หมื่นล้านบาท
9 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,210.48 จุด บวก 4.71 จุด หรือ 0.39% มูลค่าการซื้อขาย 8.36 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยในช่วงบ่ายนี้ดัชนีลดช่วงบวกลงจากช่วงเช้าที่ปรับตัวขึ้นได้ค่อนข้างแรง แสดงให้เห็นว่าตลาดฯมี upside จำกัด จึงได้เห็นแรงขายทำกำไรออกมา ขณะที่ตลาดหุ้นในภูมิภาคเอเชีย และตลาดในยุโรปที่เทรดบ่ายนี้ ต่างก็บวกได้ราว 1-2% จากคาดการณ์จำนวนผู้ติดเชื้อไวรัสโควิด-19 ใกล้พีค หลังมีการล็อกดาวน์ในหลายประเทศ
อย่างไรก็ดี ให้ติดตามการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัสที่จะมีขึ้นในวันนี้ ซึ่งตลาดคาดว่าจะลดกำลังการผลิต 10 ล้านบาร์เรล และให้ติดตามจำนวนผู้ขอรับสวัสดิการว่างงานของสหรัฐฯ ซึ่งตลาดคาดว่าจะมีกว่า 5 ล้านคน
สำหรับแนวโน้มการลงทุนในวันพรุ่งนี้ (10 เม.ย.) นายวีระวัฒน์ กล่าวว่า ตลาดฯยังมี upside จำกัด แต่ก็ขึ้นกับผลประชุมโอเปกพลัส ถ้าไม่ได้ลดกำลังการผลิตอย่างที่ตลาดคาด ก็อาจทำให้หุ้นในกลุ่มน้ำมันปรับตัวลงได้
พร้อมให้แนวรับ 1,200 จุด ส่วนแนวต้าน 1,250 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  6,295.62 ล้านบาท  ปิดที่   21.20 บาท ลดลง   0.70 บาท
PTT     มูลค่าการซื้อขาย  5,675.61 ล้านบาท  ปิดที่   35.75 บาท ลดลง   0.25 บาท
AOT     มูลค่าการซื้อขาย  3,321.93 ล้านบาท  ปิดที่   56.75 บาท ราคาไม่เปลี่ยนแปลง
CPALL   มูลค่าการซื้อขาย  3,259.00 ล้านบาท  ปิดที่   63.25 บาท เพิ่มขึ้น  1.00 บาท
ADVANC  มูลค่าการซื้อขาย  2,807.14 ล้านบาท  ปิดที่  191.00 บาท เพิ่มขึ้น  3.50 บาท
 
ตลาดหุ้นเอเชีย
